

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

 **13. 3. 2023 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Zásady odmeňovania poslancov
5. Určenie náplne komisií miestneho zastupiteľstva
6. Doplnenie členov komisií MZ z radu neposlancov
7. Správa o kontrolnej činnosti miestnej kontrolórky MČ Bratislava-Čunovo za rok 2022
8. Informatívna správa z kontroly evidovania a dodržiavania zákona č. 54/2019Z.z. v MČ Bratislava-Čunovo
9. Stanovisko k návrhu nového VZN o prevádzkovom poriadku pohrebísk na území hl. mesta SR Bratislavy
10. Informácie
11. Rôzne

**K bodu č. 1**

Starostka privítala poslancov a hostí otvorila rokovanie miestneho zastupiteľstva o 17.09 hod..

**K bodu č. 2**

Do návrhovej komisie boli určení: p. Hátas, p. Krist, p. Randíková

Overovatelia zápisnice: p. Puhovich, p. Puchala

Zapisovateľka: p. Švábeková

S takto predloženým návrhom poslanci súhlasili.

**K bodu č.3**

S návrhom programu poslanci súhlasili bez pripomienok.

**K bodu č. 4**

Z dôvodu nejasností v predkladanom materiáli sa starostka po krátkej diskusii rozhodla bod rokovania stiahnuť s návrhom na jeho dopracovanie a predloženie na nasledujúce zasadnutie miestneho zastupiteľstva.

**K bodu č. 5**

K náplni komisií miestneho zastupiteľstva, ktoré vychádzajú z potrieb mestskej časti nemali poslanci žiadne pripomienky.

**Uznesením č. 17/2023 - určuje** náplň činnosti komisií miestneho zastupiteľstva Bratislava-Čunovo.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 6**

Členovia komisií miestneho zastupiteľstva z radu občanov- neposlancov boli doplnení na základe návrhov poslancov.

**Uznesením č. 18/2023 - dopĺňa** členov komisií miestneho zastupiteľstva Bratislava-Čunovo z radu občanov v zmysle predloženého materiálu

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č.7**

Správa vychádza zo zákona, ktorú spracovala miestna kontrolórka z vykonaných kontrol v roku 2022. K predloženej súhrnnej správe neboli vznesené žiadne pripomienky.

**Uznesením č. 19 /2023** - **berie na vedomie** Správu o kontrolnej činnosti miestnej kontrolórky mestskej časti Bratislava-Čunovo za rok 2022

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č.8**

V zmysle plánu kontrolnej činnosti bola predložená informatívna správa, v ktorej miestna kontrolórka skonštatovala, že nebol zaevidovaný ani jeden podnet súvisiaci s oznamovaním protispoločenskej činnosti.

**Uznesením č. 20/2023- berie na vedomie** Informatívnu správu z kontroly evidovania a dodržiavania zákona č.54/2019 Z.z. v MČ Bratislava-Čunovo za rok 2022.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 9**

Napriek skutočnosti, že mestská časť má vo svojej správe cintorín, v zmysle štatútu boli oslovené všetky mestské časti, aby vyjadrili svoje stanovisko k predkladanému návrhu nového VZN o prevádzkovom poriadku pohrebísk na území hlavného mesta. Najväčšou zmenou v predmetnom nariadení je aktualizovaný cenník služieb. K predloženému materiálu poslanci nemali pripomienky.

**Uznesením č. 21/2023- nemá pripomienky** k Návrhu všeobecne záväzného nariadenia o Prevádzkovom poriadku na území hlavného mesta SR Bratislavy.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 10**

**Uznesením č. 22/2023 - berie na vedomie**

* informácie od Vodohospodárskej výstavby k prevádzke kanalizačnej infraštruktúry

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

Starostka zároveň informovala o

* návrhu na inštaláciu balíkomatu pol. GLS o ktorom by sa mala viesť debata
* zabezpečení majetkoprávneho vysporiadania pozemku na schengenskej ulici jedná sa o rožný pozemok, ktorého predchádzajúci vlastník zašiel pri výstavbe oplotenia 1,78 m do Schengenskej ulice. Požiadali sme ešte v minulosti hl. mesto aby v danej veci konalo, čo sa neudialo a teraz keď sme získali komunikáciu do správy, prišla odpoveď že riešiť danú vec má mestská časť

**K bodu č. 11**

*p.Puchala* : MČ dostala na vyskúšanie svietidlá typu LED a v tejto súvislosti požiadať a zistiť, či by nebola možná výmena testovania osvetlenia na Ražnú ulicu nakoľko na nej svietia len dve svietidlá.

Starostka informovala, že na prístupovú cestu už bude vydané stavebné povolenie, v riešení je zhotoviteľ prác, z MIRRI sme dostali odpoveď, že z dôvodu nedostatku finančných prostriedkov náš projekt na rekonštrukciu sály nebol schválený. V krátkosti informovala o postupe prác v kaštieli na ktorej prehliadku sú poslanci pozvaní. V súčasnosti prebiehajú práce na elektroinštalácii, v hornom podlaží sú zrealizované priečky. Práce by mali byť ukončené na jeseň.

Občania sa informovali, či už bolo MČ doručené rozhodnutie o určení školského obvodu.

Starostka : oficiálne sme ešte nedostali z MČ Petržalka oficiálne stanovisko, nakoľko školský obvod musí byť schválený zastupiteľstvom. Po doručení oficiálneho stanoviska budú rodičia i riaditeľky MŠ informované. V nadväznosti na problematiku školského obvodu nadväzovala i problematika školského autobusu. Po doručení oficiálneho stanoviska o zriadení školského obvodu MČ osloví Dopravný podnik ako aj Magistrát s otázkou ako riešiť problematiku zabezpečenia školského spoja do spádovej ZŠ.

*Občan K.P*. požiadal miestnu samosprávu o riešenie:

1. dlhotrvajúcej problematiky v súvislosti so športovým areálom nakoľko ani po 34 rokoch nedošlo k vysporiadaniu pozemkov a taktiež aj samostatnej budovy, o ktorú je potrebné starať sa rovnako ako aj o iné nehnuteľnosti v správe MČ. Budova nespĺňa normatívy, chýbajú jej revízne správy atď.. Považuje za nevyhnutné riešiť uvedený problém s vlastníkmi.

2. parkovania, prípojok, existujúcich dier, otvorených priestorov pred vstupmi do radových domoch na Záhumennej ulici.

Starostka je vďačná K.P., ktorý sa dlhé roky venuje športovému areálu a telovýchovnej jednote ale opätovne vysvetlila, že budovu je možné zlegalizovať s podmienkou súhlasného stanoviska vlastníkov pozemkov pod budovou alebo odkúpením pozemkov na čo však MČ nemá finančné prostriedky. Športovému areálu sú uhrádzané výdavky spojené s energiami a taktiež prispieva na jeho chod formou každoročne schválenej dotácie.

Starostka poďakovala prítomným a ukončila rokovanie o 18.39 hod..

Zapísala: Mgr. Monika Švábeková

Overovatelia zápisnice: Ing. Richard Puchala

 PaedDr. Martin Puhovich